Dnes by som Vám chcel porozprávať
o novom spôsobe, ako rozmýšľať o sexuálnej aktivite
v porovnaní so vzdelávaním o sexualite.
Ak sa dnes rozprávate o sexuálnej aktivite
s niekým v Amerike,
veľmi skoro zistíte, že sa nebavíte
len o sexuálnej aktivite.
Rozprávate sa aj o baseballe.
Lebo baseball je dominantnou kultúrnou metaforou,
ktorú Američania používajú, keď rozmýšľajú
a rozprávajú o sexuálnej aktivite.
Vieme to podľa toho,
že v angličtine je veľa slov,
ktoré na prvý pohľad hovoria o baseballe,
ale v skutočnosti hovoria o sexuálnej aktivite.
Napríklad, môžete byť nadhadzovač alebo chytač,
podľa toho, či
vykonávate sexuálny akt, alebo ho príjmate.
Potom sú tu samozrejme méty,
ktoré označujú špecifické sexuálne aktivity
v konkrétnom poradí.
Ich výsledkom je nakoniec
odpálenie homerunu,
čo väčšinou znamená vaginálny styk
až po dosiahnutie orgazmu,
minimálne teda pre muža.
(smiech)
Môžte byť aj v oute (strike out), čo znamená,
že nezažijete žiadnu sexuálnu aktivitu.
Alebo môžte sedieť na lavičke,
čo znamená, že ste panic alebo niekto,
kto je z nejakého dôvodu mimo hry,
možno kvôli vášmu veku, alebo schopnostiam
či zručnostiam.
Pálka predstavuje penis,
a "zarastená striedačka" je vulva alebo vagína.
Rukavica označuje kondóm,
meniaci sa pálkar je bisexuál
a my gayovia a lezby hráme za druhý tím.
A potom tu máme toto:
"ak je na ihrisku tráva, hraj baseball."
To väčšinou znamená,
že ak mladý človek, najmä mladá žena
je dosť stará na to, aby mala pubické ochlpenie,
je aj dosť stará na to, aby ste s ňou mali sex.
Tento baseballový model je však neuveriteľne problematický.
Je sexistický. Je heterosexistický.
Je súťaživý. Je zameraný na dosahovanie cieľov.
A nemôže viesť k zdravému rozvoju sexuality
u mladých ľudí či dospelých.
Takže potrebujeme nový model.
Dnes som tu preto, aby som vám ponúkol tento nový model.
Je založený na
pizzi.
Pizza je niečo, čomu všetci rozumejú
a väčšina ľudí si ju spája s pozitívnou skúsenosťou.
Takže poďme na to.
Zoberme si baseball a pizzu a porovnajme ich
v troch aspektoch sexuálnej aktivity:
spúšťač sexuálnej aktivity,
čo sa deje počas sexuálnej aktivity,
a očakávaný výsledok sexuálnej aktivity.
Takže, kedy hráte baseball?
Baseball hráte v baseballovej sezóne
a vtedy, keď je hra naplánovaná v rozvrhu.
Nie je to zrovna vaša voľba.
Čiže ak ste na školskej párty, alebo je to vaša svadobná noc,
alebo ste na oslave, alebo len vaši rodičia nie sú doma
- vy len pripravíte cesto.
Viete si predstaviť, že poviete vášmu trénerovi
"Hmm, dnes sa na to veľmi necítim,
myslím, že dnešnú hru vynechám."
Takto to proste nefunguje.
Keď hráte baseball,
automaticky máte dva tímy proti sebe.
Jeden hrá v útoku, druhý v obrane.
A niekto sa pokúša dostať hlbšie do poľa.
Väčšinou sa to pripisuje chlapcovi.
A niekto sa snaží zabrániť tomu druhému, aby sa dostal do pola.
To väčšinou platí pre dievčatá.
Je to o súťaži.
Nehráme spolu.
Hráme proti sebe.
Keď si prídete zahrať baseball,
nikto nemá potrebu rozprávať sa o tom, ako to bude prebiehať
alebo v čom je táto hra pre nás dobrá.
Každý pozná pravidlá.
Každý zaujme svoju pozíciu a začne hrať.
Ale kedy si dáte pizzu?
No, pizzu si dáte, keď máte na ňu chuť.
Začína to vnútorným pocitom, vnútornou túžbou alebo potrebou.
"Hmm. Dal by som si pizzu."
(Smiech)
A keďže je to vnútorná túžba,
máme nejaký pocit kontroly nad ňou.
Môžem si povedať, že som síce hladný,
ale viem, že teraz nie je vhodný čas na jedlo.
A keď sa s niekým rozhodneme dať si pizzu,
nesúťažíme proti sebe,
hľadáme zážitok,
o ktorý sa obaja podelíme,
ktorý je uspokojujúci pre nás oboch.
A keď sa s niekým rozhodnete ísť na pizzu,
čo urobíte ako prvé?
Porozprávate sa o tom.
Rozprávate sa o tom, čo chcete.
Rozprávate sa o tom, čo máte radi.
Dokonca môžte vyjednávať.
"Aký máš názor na feferónky?" (Smiech)
"Nemám ich moc rád. Radšej mám šampiňóny."
"No možno by sme si mohli dať polku takú a polku takú."
Aj keď s niekým chodíte na pizzu
už veľmi dlho,
nepoviete si vždy:
"Dáme si to, čo vždy?"
(Smiech)
"Alebo niečo odvážnejšie?"
Takže pri baseballe,
ak sa bavíme o sexuálnej aktivite,
ak hráte baseball
máte len dosiahnuť méty
jednu po druhej, v správnom poradí.
Nemôžte odpáliť loptu a bežať do pravého pola.
Tak to nefunguje.
A tiež nemôžte ísť na druhú métu a povedať:
"Tu sa mi to páči, tu zostanem."
Nie.
A tiež samozrejme, na baseball potrebujete
určitú výstroj a zručnosti.
Nie každý môže hrať baseball. Je to dosť exkluzívne.
Ok, ale čo takto pizza?
Keď sa snažíme prísť na to, čo je dobré dať si na pizzu,
nie je to o tom, čo nám spôsobuje potešenie?
Existuje milión rôznych druhov pizze.
Je milión rôznych prísad.
Je milión rôznych spôsobov, ako jesť pizzu.
A žiadny nie je nesprávny. Sú len iné.
A v tomto prípade je inakosť dobrá,
lebo zvyšuje šance na to,
že zažijeme uspokojujúcu skúsenosť.
A nakoniec, čo je očakávaným výsledkom baseballu?
No, baseball hráte, aby ste vyhrali.
Chcete obehnúť čo najviac mét.
Baseball má vždy víťaza,
čo znamená, že má vždy aj porazeného.
Ale čo tak pizza?
No s pizzou, vlastne...
nie je tam žiadna výhra. Ako vyhráte v pizzi?
Nevyhráte. Ale pýtate sa:
"Sme spokojní?"
A to niekedy môže byť v rôznej miere,
v rôznych časoch alebo s rôznymi ľuďmi
v rôzne dni.
A my sa rozhodneme, kedy budeme uspokojení.
Ak sme stále hladní, dáme si viac.
Ale ak zjete príliš veľa,
cítite sa hnusne.
(Smiech)
Tak čo keby sme použili tento model pizze
a položili ho navrch sexuálnej výchovy?
V dnešnej dobe je veľa sexuálnej výchovy
príliš ovplyvnené baseballovým modelom,
a tvorí základ výchovy, ktorá automaticky
produkuje nezdravú sexualitu u mladých ľudí.
A títo mladí ľudia zostarnú.
ale ak by sa nám podarilo vytvoriť sexuálnu výchovu,
ktorá by sa viac podobala na pizzu,
vytvorili by sme výchovu, ktorá nabáda ľudí
rozmýšľať nad svojimi vlastnými túžbami,
aby uvažovali nad rozhodnutiami, nad tým, čo chcú,
aby sa o tom rozprávali so svojimi partnermi,
a nakoniec, aby nehľadali
nejaký vonkajší výsledok
ale to, čo im spôsobuje potešenie,
o ktorom sa môžme rozhodnúť.
Mohli ste si všimnúť
v porovnaní baseballu a pizze,
že pri baseballe je to celé o príkazoch.
Sú tam samé výkričníky.
Ale pri modely pizze sú to otázky.
A kto odpovie na tie otázky?
Vy. Ja.
Tak si pamätajte, keď sa bavíme o
sexuálnej výchove a sexuálnej aktivite,
baseball, si mimo.
Pizza je tým spôsobom, ako myslieť na zdravú,
uspokojujúcu sexuálnu aktivitu
a dobrú, pochopiteľnú sexuálnu výchovu.
ďakujem pekne za Váš čas.
(Potlesk)